चुनाव को लेकर शिमला व्यापार मंडल दोफाड़
व्यापार मंडल ने कहा, जनरल हाउस में होगा चुनाव का फैसला
वर्तमानव्यापार मंडल के प्रधान इंद्रजीत सिंह और महासचिव संजीव ठाकुर ने कहा कि जल्द ही जनरल हाउस बुलाया जाएगा, उसमें ही चुनाव का फैसला होगा।
चुनाव समिति चुनाव कराने पर अड़ी, हर हाल में होंगे चुनाव
सिटीरिपोर्टर| शिमला
शिमलाव्यापार मंडल की चुनाव समिति के चुनावों की तारीख का ऐलान करते ही व्यापार मंडल दोफाड़ होता नजर रहा। बीते दिन समिति ने 9 अप्रैल को व्यापार मंडल के चुनाव कराने की घोषणा की थी, समिति ने तर्क दिया था कि व्यापार मंडल की कार्यकारिणी का कार्यकाल दिसंबर 2016 में पूरा हो चुका है इसलिए अब चुनाव कराए जाने चाहिए। चुनाव की तारीख का ऐलान होते ही व्यापार मंडल की कार्यकारिणी में रोष है। कार्यकारिणी का कहना है कि वह चुनाव समिति के आदेश नहीं मानते और चुनाव को लेकर जनरल हाउस बुलाया जाएगा। उसके बाद ही फैसला लिया जाएगा कि चुनाव होंगे या यही कार्यकारिणी आगे रहेगी। मामले में चुनाव समिति के अध्यक्ष अश्वनी मिनोचा, निर्वाचन अधिकारी कवि खन्ना और करनैल सिंह जसवाल ने कहा कि व्यापारियों को चुनाव कराकर आगे आना चाहिए। यह सभी कारोबारियों के लिए हित में है। उन्होंने कहा कि वर्तमान कार्यकारिणी से उन्हें कोई शिकायत नहीं है लेकिन समय पूरा होने पर चुनाव होने चाहिए। अगर व्यापार मंडल की कार्यकारिणी को जनरल हाउस बुलाना था तो वह कार्यकाल में रहते हुए बुलाती। अब समय निकल चुका है। इसलिए चुनाव हर हाल में होंगे।
awa_Deva hin_Deva hin_Deva hin_Deva awa_Deva hin_Deva